વડોદરા | શહેરમાં છેલ્લા બે દિવસથી વાદળો હટી જતાં તાપમાનના પારામાં વધારો થયો છે. મંગળવારે મહત્તમ તાપમાનનો પોરો 33.2 ડિગ્રી પર પહોંચી ગયો હતો. જ્યારે લઘુતમ તાપમાન 25.2 ડિગ્રી રહ્યું હતું. રવિવારે શહેરનું તાપમાન 29.4 ડિગ્રી અને સોમવારના રોજ તાપમાનનો પારો 33 ડિગ્રી નોંધાયું હતું. મંગળવારના રોજ હવામાં ભેજનું પ્રમાણ વહેલી સવારે 80 ટકા અને સમી સાંજે 50 ટકા નોંધાયું હતું. જ્યારે હવાની ઝડપ દક્ષિણ-પશ્ચિમ દિશાથી 10 કિમીની ઝડપે નોંધાઈ હતી. બુધવારે પણ શહેરનું તાપમાન 32 ડિગ્રી સુધી રહેશે.